# Urzh an nav c'hogn

An Order of Nine Angles (berraet en ONA pe O9A, brezhoneg: Urzh an nav c'hogn)eo anv ur rouedad satanour hent an dorn kleiz ha sponter ganet er Rouantelezh-Unanet, met a zo bet abaoe oc'h emledañ e broioù niverus all. Hervez an aozadur eo bet ganet er bloavezhioù 1960, met deuet da vezañ brudet d'ar bras niver e penn-kentañ ar bloavezhioù 1980 nemetken, o tesach selloù an dud dre e ideologiezh neveznazi hag e obererezhioù. Hervezo o kredenn a zo kemmesk etre "satanouriezh hengounel", gant ul lodenn Hermetik ha nevezpagan.

## Istor an aozadur

Ne ouier ket kalz eus istor an aozadur er-maez eus ar pezh a ro da c'houzout, sañset e oa bet diazezet e Kornôg Bro-Saoz e Marz Kembre e-kerzh ar bloavezhioù 1960 gant ur vaouez hag a vije bet ezel eus ur sektenn ragkristen kuzh hag a oa chomet oberiant er rannvro. E 1973, un den graet eus outañ "Anton Long" a vije bet degemeret er strollad kuzh, ha deuet e vije da vezañ penn mestr an aozadur. Meur a enklaskerien skolveuriek a embann e vije an anv "Anton Long" ul lesanv eus ar stourmer neveznazi Saozt David Myatt, memes ma nac'h eñ e vije gwirvoud. Adalek fin ar bloavezhioù 1970, Long en deus bet embannet levrioù ha pennadoù evit ledañ ar gredenn ha mennozhioù an aozadur; E 1988, an aozadur a oa kroget da embann ur gazetenn, Fenrir. Dre an oberennoù-se ez eus bet krouet liammoù don ha lies gant aozadurioù ha strolladoù neveznazi ha satanour dre ar bed. Er bloavezhioù 2000 eo deuet da vezañ galloudus dre implij Internet.

## Kredennoù

An ONA a zifenn mennad ar buanadur, ha lakaat a ra war-wel mennozh un istor an denelezh hag a c'hall bezañ rannet en un heuliad marevezhioù, pep hini anezho o vezañ hini ur sevenadurezh denel. Kredourien an aozadur a gred ez eo ar marevezh a-vremañ hini ar Bed kornôgel, met ez eo en arvar endroadur ar sevenadurezh dre tuadur ar "Magian/Nazarene" eus ar relijion [Yuzev-kristen]]. Urzh an nav c'hogn a stourm evit sevel ur gevredigezh gant un urzh sokial milourel, hag a vez anvet ganto "Imperium". Hervez kredennoù an aozadur, ur rediñ eo evit ma bije tu d'an denelezh da sevel ur sevenadurezh galaktek, gant ur gevredigezh "Aryaned" o vont da drevadenniñ Hent Sant-Jakez. Broudañ a ra an izili da heuliañ un hent speredel lec'h ma vez ret dezho mont-dreist an difennoù sevandurel ha troc'hañ gant ar gevredigezh. Ouzhpenn-se eo broudet ar gredourien da seveniñ torfedoù, ha da sevel a-du gant ar politikerezh feulsañ, betek mont da seveniñ aberzhioù denel. Kredourien d'an ONA a soñj dezho e c'hallont implij an hudouriezh, hag ez int kap d'en ober dre tapout energiezh etrezek o bed pe "causal" hag o tont eus ur bed all "acausal" lec'h ma ne vez ket talvoudegezh gant honj lezennoù fizikel. Dre implij an energiezh-se ha seveniñ obererezhioù hud e vijent sikouret o klasks evel an Imperium.

## Sponterezh ha torfedelezh

* Pennad spisoc'h: Kronologiezh an torfedoù liammet gant Urzh an nav c'hogn
Hervez un dezrevell gant an aozadur keodedel Southern Poverty Law Center, an ONA "a zo pouezus-mat er bedig, etrebroadel kuzh, ezoterek, hag/pe satanour neveznazi." Meur a bennad kazetennerezh a zo bet oc'h embann e oa liammet an ONA gant un niver uhel a bennoù eus an tu-dehoù pellañ feuls hag e oa liammet an aozadur ha gant izili ivez er strolladoù sponterezh neveznazi Atomwaffen Division hag an hini difennet National Action, Sonnenkrieg Division, Combat 18 ha Nordic Resistance Movement (NRM). Penn al luskad eko-spontererezh Individualists Tending to the Wild a embann bezañ bet tuet gant an ONA.
Rebechet eo bet meur a-wech gant aozadurioù enepfaskour, politikourien eus Breizh-Veur hag ar mediaioù e oa an ONA o aotren paneveken o broudañ gwallreuzioù reizhel, hag unan eus ar pennabegoù ma vije difennet an aozadur ONA gant gouarnamant Bro-Saoz. Meur a ezel eus an ONA a wel ar gwallerezh evel un doare efedus da zistrujañ ar gevredigezh dre sevel a-enep normoù ar sevenadurezh. Testennoù an evel "The Dreccian Way", "Iron Gates", "Bluebird" ha "The Rape Anthology" a vroud hag a brud ar gwallerezh met ivez ar pedofiliezh, betek erbediñ eo ar gwallerezh ur rediñ evit mont gant hent ar "bignidigezh evel Ubermensch". Evit mont war-raok e renkoù an aozadur, izili an ONA a rank tagañ tud, al linchañ hag an tagadennoù reizhel o vezañ ar re gwelet ar gwellañref
Dafar o brudañ ar pedofiliezh a zo bet embannet e kazetennoù an ONA Fenrir ha Drums of Tophet, an eil o vezañ bet embannet "pornografiezh bugel mantrus". Hervez BBC News, "ar pennadurezhioù a zo spontet gant an niver a bedofiled liammet gant an ONA".
Liammet eo bet an ONA gant kantadoù a obererezhioù sponterezh met ivez tagadennoù reizhel war bugale.

## Notennoù ha daveennoù

* ↑ Atomwaffen and the Siege Parallax. Southern Poverty Law Center (22 a viz C'hwevrer 2018).
* ↑ Children as young as 13 joining Satanic Nazi groups, report warns. The Daily Telegraph (13 a viz Gwengolo 2020).Patrom:Cbignore
* ↑ "Far right hate is spiralling out of control Patrom:Webarchive", The Independent, February 18, 2019.
* ↑ The Order of Nine Angles (23 July 2023). “A purported leader of the transnational militant group Individuals Tending Toward the Wild (ITS) — a group whose literature features anarchist and eco-fascist themes — claimed in an interview posted on the anarchist website Maldición Eco-Extremista that the group has “taken some organizational experiences” from O9A and Tempel ov Blood.”
* ↑ 764: The Intersection of Terrorism, Violent Extremism, and Child Sexual Exploitation. Global Network on Extremism and Technology (19 January 2024).
* ↑ Sieg, George (2013). "Angular Momentum: From Traditional to Progressive Satanism in the Order of Nine Angles". International Journal for the Study of New Religions. 4 (2): 251–283. doi:10.1558/ijsnr.v4i2.251. pp=270–271
* ↑ Order of Nine Angles. Counter Extremism Project. “One piece of propaganda the group produced is called The Rape Anthology, a collection of ONA writings praising Hitler, Satan and rape, while employing Islamic terminology and demonizing Jews and minorities. Some of the essays suggest that rape is necessary for the ascension of the Ubermensch.”
* ↑ "He Was an FBI Informant—and Inspired a Generation of Violent Extremists". WIRED. 1añ a viz Eost 2024. {{cite magazine}}: Check date values in: |date= (help)
* ↑ Order Of Nine Angles Collection : Multiple Authors : Free Download, Borrow, and Streaming : Internet Archive.